หลังจากหายเป็นประจำเดือน มีตกขาวสีเหลืองปนเขียวออกมาได้ประมาณ1-2วัน แล้วก็หายมาเป็นตกขาวเหมือนแป้งเปียก มีกลิ่น และออกมาเยอะเหนียว เวลาฉี่มีอาการแสบนิดหน่อยและฉี่ไม่สุด เป็นอาการของอะไรคะ
สวัสดีค่ะ หากก่อนหน้านั้น เคยมีเพศสัมพันธ์ อาการมีตกขาวสีเหลืองเขียว มีกลิ่น ตกขาวมีปริมาณมาก ปัสสาวะแล้วแสบ ปัสสาวะไม่สุด อาจเกิดจากโรคติดต่อทางเพศสัมพันธ์ได้ เช่น หนองในแท้ หนองในเทียม ติดเชื้อปรสิตในช่องคลอด เป็นต้น ซึ่งแนะนำควรไปพบสูติ-แพทย์เพื่อตรวจหาสาเหตุค่ะ และควรพาแฟนไปตรวจและรักษาด้วย เพื่อไม่ให้เกิดการกติดเชื้อซ้ำอีกแต่หากที่ผ่านมาไม่เคยมีเพศสัมพันธ์ ก็อาจเกิดจากการติดเชื้อต่างๆ ในช่องคลอดได้ เช่น การอักเสบของช่องคลอดจากเชื้อแบคทีเรีย ติดเชื้อราในช่องคลอด เป็นต้น ซึ่งหากอาการเป็นต่อเนื่อง ไม่หายไป ก็ควรไปพบสูติ-นรีแพทย์เพื่อรักษาค่ะในเบื้องต้น เนื่องจากมีอาการของทางเดินปัสสาวะอักเสบร่วมด้วย ก็ควรพยายามดื่มน้ำเปล่ามากๆ และไม่กลั้นปัสสาวะ งดการดื่มชา กาแฟ และแอลกอฮอล์ และควรงดการมีเพศสัมพันธ์ไปก่อนชั่วคราวค่ะ